stanford-oval/wikipedia huggingface dataset:
עונת 2018/2019 בליגה הלאומית בכדורסל
הבית תחתון

שש הקבוצת שסיימו את הליגה במקומות 14-9 יתמודדו בסיבוב פנימי אחד בשיטת ליגה הכולל חמישה משחקים לכל קבוצה, כאשר הניקוד נמשך מהליגה הסדירה, הקבוצות שסיימו במקומות 11-9 זוכות לארח שלושה משחקי בית.
בסיום הסבב הקבוצות שסיימו במקומות ה-5 וה-6 בבית התחתון יורדות לליגה הארצית.
|  | קבוצה | משחקים | ניצחונות | הפסדים | זכות | חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. | הפועל חיפה | 31 | 15 | 16 | 2806 | 2865 | 50- | 46 |  |
| 2. | אליצור נתניה | 31 | 14 | 17 | 2664 | 2620 | 44+ | 45 |  |
| 3. | מכבי הוד השרון | 31 | 13 | 18 | 2629 | 2679 | 50- | 44 |  |
| 4. | הפועל רמת גן/גבעתיים | 31 | 13 | 18 | 2506 | 2650 | 144- | 44 |  |
| 5. | מכבי רחובות (ירדה) | 31 | 11 | 20 | 2608 | 2646 | 38- | 42 | ליגה ארצית |
| 6. | הפועל כפר סבא (ירדה) | 31 | 5 | 26 | 2441 | 2828 | 387- | 36 | ליגה ארצית |
הערות שוליים

↑  קבוצות הליגה הלאומית פתחו בשביתה, באתר ynet, 23 בספטמבר 2018
↑  אור שקדי‏, לאומית: השביתה הסתיימה, הליגה תחזור לפעילות השבוע, באתר וואלה, 28 באוקטובר 2018
↑  [מכבי רחובות ירדה לליגה הארצית לאחר שהפסידה במחזור ה-4 של הפלייאוף התחתון]
↑  [הפועל כפר סבא ירדה לליגה הארצית בסיום המחזור ה-25 של הליגה הסדירה בעקבות פער משחקים מן המקום ה-12 ונחיתות במפגשים מול כל קבוצות הליגה]
פורשה 936

| --- | --- |

 מאפיינים כלליים
 יצרן:  פורשה
 שנות ייצור:  1982–1976
 מודל קודם:  פורשה 917
 מודל אחריו:  פורשה 956
 סיווג:  מכונית מרוץ
 פלטפורמה:  הנעה אחורית
 אורך:  4150–4950 מ"מ
 רוחב:  1920–1980 מ"מ
 גובה:  1010–1270 מ"מ
 משקל:  780–700 ק"ג
 מפרט טכני
 מנוע:  בוקסר 2,806–2,140 סמ"ק טורבו מרכזי אורכי, 620-520 כ"ס
 הילוכים:  ידנית 5 הילוכים
 מהירות מרבית:  360 קמ"ש
פורשה 936 (באנגלית: Porsche 936) היא מכונית מרוץ מתוצרת חברת פורשה אשר יוצרה בין השנים 1982–1976.
במהלך השנים בהן השתתפה במרוצים זכתה להצלחה רבה לאחר שזכתה 3 פעמים במרוץ 24 השעות של לה מאן ובשנת 1976 זכתה באליפות העולם למכוניות ספורט. הפורשה 936 הוחלפה בשנת 1982 על ידי מכונית הפורשה 956.
היסטוריה

הפורשה 936 פותחה כמחליפת מכונית הפורשה 917 על פי תקנות הפדרציה הבינלאומית לרכב (FIA) כדי להתחרות בקטגוריית גרופ 6 העליונה (LMP1 כיום) באליפות העולם למכוניות ספורט ובמרוץ 24 השעות של לה מאן לעונת 1976. המכונית יוצרה במרכב ספיידר פתוח עם שני מושבים ובגרסתה המקורית הייתה מצוידת במנוע בוקסר טורבו מקורר אוויר בנפח 2.1 ליטרים שסיפק 520 כ"ס. מסגרת שלדת המכונית בוססה על דגם הפורשה 917 זאת בנוסף לרכיבים נוספים שנלקחו. במקור הייתה המכונית שטוחה אולם בחלוף מספר מרוצים הוספה מעין דבשת מאחורי ראש הנהג בה הותקנה מערכת צינון ביניים (intercooler).
במרוץ לה מאן שנערך בשנת 1976 פורשה התמודדה בשותפות עם קבוצת מרטיני רייסינג במכונית הפורשה 936 וניצחה במרוץ על ידי הנהגים ג'קי איקס וחיס ואן לנאפ. בנוסף איקס ניצח במרוץ עם המכונית גם בשנה שלאחר מכן לצד הנהגים הארלי הייווד ויורגן בארת, וניצח פעם שלישית בשנת 1981 לצד הנהג השותף דרק בל.
הישג נוסף רשמו צמד הנהגים ג'קי איקס ויוכן מס לאחר שזכו במכונית ה-936 של קבוצת פורשה-מרטיני רייסינג באליפות העולם למכוניות ספורט בעונת 1976 לאחר שזכו ב-6 מתוך 7 המרוצים שהתקיימו. בנוסף בשנה זו פורשה זכתה גם בתחרות אליפות העולם ליצרנים המקבילה לאחר שהצוות איקס\מס ניצח 3 מרוצים במהלך העונה. הפורשה 936 הוחלפה בשנת 1982 על ידי מכונית הפורשה 956.
שימוש בקבוצות פרטיות

בתחילה סירבה חברת פורשה למכור את מכונית ה-936 ללקוחות מאחר שרצתה כי הם ימשיכו לרכוש את מכוניות הפורשה 908 והפורשה 935 שזכתה לעדכונים ולשדרוגים, ונחלה הצלחות רבות במרוצים ששיאן היה ניצחון כללי במרוץ לה מאן 1979. אולם לקראת עונת המרוצים 1979 החלה לשווק את מכונית ה-936 אותה רכשו קבוצות מפורסמות כגון: יוסט רייסינג, מרטיני רייסינג שפעלה בשנה זו כקבוצה עצמאית וקבוצת קריימר רייסינג.
עזרת ישראל (רחבת מתפללים)

רחבת עזרת ישראל בגן הארכאולוגי ירושלים בסמוך לקשת רובינסון
האתר הארכאולוגי בו נמצאת הרחבה
עזרת ישראל במהלך עלייה לתורה לכבוד בר ובת מצווה, 20 באוגוסט 2018
עזרת ישראל היא רחבת תפילה מעורבת הבנויה מעל חלקו הצפוני של הגן הארכאולוגי ירושלים במרחק קצר מהכותל המערבי, מדרום לגשר המוגרבים אשר חוצץ בינה לבין רחבת הכותל.
היסטוריה

בעקבות פרשת "נשות הכותל" המתנהלת מאז שנות ה-80, הוגשו עתירות לבג"ץ והוקמו ועדות לשם מציאת פתרון. הוועדה האחרונה הייתה בראשות מזכיר הממשלה אביחי מנדלבליט. באוגוסט 2013 הודיע שר הדתות והשר לענייני ירושלים והתפוצות נפתלי בנט על הקמת רחבת תפילה חדשה.
ארגון נשות הכותל דחה את יוזמת בנט והאשים אותו כי הוא "מיישר קו עם תפיסת עולמם הקיצונית של רב הכותל והרבנים הראשיים", ואת הרחבה כינה "מרפסת שיזוף המשקיפה מרחוק על הכותל המערבי". גם התנועה הרפורמית בארצות הברית דחתה את היוזמה באומרה ש"הכותל צריך להיות פתוח ונגיש לכל היהודים והיחס לנשים ולגברים חייב להיות שווה". מהצד השני תקף את ההחלטה ממלא מקום ראש עיריית ירושלים מטעם יהדות התורה יוסף דייטש, שכינה אותה "צלם בהיכל".
ב-23 ביולי 2018 קרסה אבן הרודיאנית מהכותל על הרחבה. אישה אחת נכחה במקום ולא נפגעה. בעקבות האירוע הוציא מהנדס העיר צו מבנה מסוכן לחלק הרחבה הצמוד לכותל.
כיום

"עזרת ישראל" נמצאת דרומית לשער המוגרבים וצפונית לקשת רובינסון, בשטח של כ-450 מ"ר. הרחבה היא מעין המשך של רחבת הכותל הגדולה היותר, אך אינה מחוברת אליה. היא בנויה מעל חלקו הצפוני של הגן הארכאולוגי ירושלים, אתר תיירות הכולל גם את מרכז דוידסון. הכניסה לעזרה נמצאת כעשרים מטרים אחרי שער האשפות.
הרחבה פתוחה תמיד וללא תשלום, מעורבת לגברים ולנשים. היא מיועדת לתפילה בלבד ומצוידת בתשמישי קדושה. המקום תחת אחריות החברה לשיקום ולפיתוח הרובע היהודי.
כיום > ניסיונות להפרדה מגדרית

בערב תשעה באב 2021 הגיעו פעילים לרחבה והציבו בה מחיצה, מה שהוביל לעימותים במקום. בתגובה קרא הרב אליעזר מלמד לאפשר לזרמים השונים להתפלל כמנהגם בכותל, וכצעד מפייס אף אירח בביתו את מנכ"לית התנועה המסורתית, רקפת גינבסרג.
התרחשות דומה אירעה בחול המועד פסח 2022. בעקבות המקרה התראיינה רקפת גינסברג וקראה למנהיגי הציונות הדתית להשמיע קול. בהמשך השבוע התבטא הרב יעקב מדן: "הכותל המערבי נועד להרבות אהבה, כבוד ותחושת אחדות בין יהודים. גם הקונסרבטיבים והרפורמים הם יהודים, ועם כל ההתנגדות לדעותיהם, אנו חייבים בכבודם".
ראו גם

מתווה הכותל
הכותל הדרומי
הערות שוליים

↑  תומר ניר, ‏בנט עושה סוף לפרובוקציות: 'נשות הכותל' לא תוכלנה להתפלל ברחבת הכותל, באתר "סרוגים", 25 באוגוסט 2013
↑  יצחק טסלר, נשות הכותל: הצעת בנט - "מרפסת שיזוף", באתר ynet, 25 באוגוסט 2013
↑  דייטש: החלטת הממשלה – צלם בהיכל, באתר ערוץ 7, 27 באוגוסט 2013
↑  קובי נחשוני וענבר טויזר, תיעוד: אבן נפלה מהכותל המערבי, באתר ynet, 23 ביולי 2018
↑  ארי גלהר, פשרת בנט ל"נשות הכותל": רחבת תפילה נוספת, באתר nrg
↑  קובי נחשוני, גלעד כהן, חיים גולדיטש, עימותים בכותל בט' באב: "החרד"לים השתלטו על הרחבה הליברלית", באתר ynet, 18 ביולי 2021
↑  קובי נחשוני, תמיכה רבנית מפתיעה: "לאפשר לרפורמים להתפלל כמנהגם בכותל", באתר ynet, 22 ביולי 2021
↑  קובי נחשוני, פסגת פיוס נדירה: הרב הבכיר נפגש עם המנכ"לית הקונסרבטיבית, באתר ynet, 8 באוגוסט 2021
↑  פעילי "ליב"ה" הקימו מחיצות בעזרת ישראל, באתר ערוץ 7
↑  רקפת גינסברג בראיון לאילאיל שחר על הצבת המחיצות בכותל המשפחות (באנגלית), נבדק ב-2022-04-30
↑  הרב יעקב מדן: אנא חידלו מן המחיצות בעזרת ישראל, באתר ערוץ 7
עונת 1971/1972 בגביע אירופה לאלופות בכדורסל

עונת 1971/1972 בגביע אירופה לאלופות בכדורסל הייתה העונה ה-15 של תחרות אירופית לקבוצות כדורסל והיא אורגנה על ידי פיב"א אירופה.
המשחק הראשון התקיים ב-4 בנובמבר 1971 ותחרות הסתיימה ב-23 במרץ 1972. בתחרות השתתפו 23 קבוצות. 
בתחילת התחרות התקיימו שני סיבובים של שלב הקדם בהם נקבעו 8 עולות לרבע הגמר. ברבע הגמר הקבוצות חולקו ל-2 בתים. מכל בית הקבוצות שזכו במקום הראשון והשני עלו לחצי הגמר, בו נערכו שני מפגשים. מנצחי חצי הגמר נפגשו במשחק הגמר שנערך ב-23 במרץ בהיכל יד אליהו, תל אביב.
התחרות הסתיימה בניצחון של איניס וארזה, בפעם השנייה בתולדות המועדון.
מהלך התחרות

בשלבים המוקדמים נקבעו 8 עולות לשלב רבע הגמר.
מהלך התחרות > בית א'

|  | קבוצה | משחקים | נקודות | ניצחונות | הפסדים | סלי זכות | סלי חובה | הפרש סלים |
| --- | --- | --- | --- | --- | --- | --- | --- | --- |
| 1. | איטליה איניס וארזה | 3 | 6 | 3 | 0 | 553 | 488 | 65 |
| 2. | ספרד 1939 ריאל מדריד | 3 | 5 | 2 | 1 | 516 | 500 | 16 |
| 3. | אוסטריה רדיו כוך וינה | 3 | 4 | 1 | 2 | 499 | 559 | 60- |
| 4. | הולנד לוויס פלמינגו | 3 | 3 | 0 | 3 | 541 | 562 | 21- |
מהלך התחרות > בית ב'

|  | קבוצה | משחקים | נקודות | ניצחונות | הפסדים | סלי זכות | סלי חובה | הפרש סלים |
| --- | --- | --- | --- | --- | --- | --- | --- | --- |
| 1. | יוגוסלביה יוגופלסטיקה | 3 | 6 | 3 | 0 | 510 | 474 | 36 |
| 2. | יוון (1970-1975) פנאתינייקוס | 3 | 4 | 1 | 2 | 484 | 489 | 5- |
| 3. | צ'כוסלובקיה סלביה פראג | 3 | 4 | 1 | 2 | 484 | 506 | 22- |
| 4. | בלגיה בו"ס פרוט ליר | 3 | 4 | 1 | 2 | 494 | 503 | 9- |
מהלך התחרות > שלבי הגמר

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | חצי גמר | חצי גמר | חצי גמר | חצי גמר | חצי גמר | חצי גמר |  |  | גמר | גמר | גמר | גמר | גמר | גמר | גמר |
|   |   |   |   |   |   |   |   |   |   |   |   |   |   |   |  |
|   |   ספרד 1939 ריאל מדריד |   ספרד 1939 ריאל מדריד | 89 | 69 |   | 158 |   |  |  |  |  |  |  |  |  |
|  |   יוגוסלביהיוגופלסטיקה |   יוגוסלביהיוגופלסטיקה | 81 | 80 |   | 161 |   |  |  |  |  |  |  |  |  |
|  |   יוגוסלביהיוגופלסטיקה |   יוגוסלביהיוגופלסטיקה | 81 | 80 |   | 161 |   |   |   איטליהאיניס וארזה |   איטליהאיניס וארזה | 70 |   |  |  |  |
|  |  |  |  |  |  |  |  |   |   איטליהאיניס וארזה |   איטליהאיניס וארזה | 70 |   |  |  |  |
|  |  |  |  |  |  |  |  |   |   יוגוסלביה יוגופלסטיקה |   יוגוסלביה יוגופלסטיקה | 69 |   |  |  |  |
|  |   איטליהאיניס וארזה |   איטליהאיניס וארזה | 69 | 70 |   | 139 |   |   |   יוגוסלביה יוגופלסטיקה |   יוגוסלביה יוגופלסטיקה | 69 |   |  |  |  |
|  |   איטליהאיניס וארזה |   איטליהאיניס וארזה | 69 | 70 |   | 139 |   |  |  |  |  |  |  |  |  |
|   |   יוון (1970-1975) פנאתינייקוס |   יוון (1970-1975) פנאתינייקוס | 55 | 78 |   | 133 |   |  |  |  |  |  |  |  |  |
ישראל בתחרות

מכבי תל אביב העפילה ישירות לסיבוב השני של המוקדמות והיא הפסידה לפנאתינייקוס  81:73 ו-80:81. בעקבות כך היא לא עלתה לשלב הבתים.
ענת אדמתי

| --- | --- |
אין תמונה חופשית
 לידה:  1956 (בת 68 בערך) ישראל 
 מדינה:  ישראל ישראל
 השכלה:  אוניברסיטת ייל (1983) 
 מעסיק:  אוניברסיטת סטנפורד 
 פרסים והוקרה:  עמית החברה האקונומטרית (2004)  מדליית וילבור קרוס (2021) 
 אתר רשמי
 
ענת רות אדמתי (באנגלית: Anat R. Admati; נולדה ב-1956) היא פרופסורית למימון וכלכלה באוניברסיטת סטנפורד.
ביוגרפיה

אדמתי נולדה בקריית גת לשרה ועזרא אדמתי, מדריך בשרות ההדרכה של משרד החקלאות. למדה בתיכון רוגוזין בקריית גת (היום נקרא על שם זאב בוים שהיה ממוריה). השלימה תואר ראשון בהצטיינות במתמטיקה ובסטטיסטיקה באוניברסיטה העברית ב-1979, תואר שני בחקר ביצועים באוניברסיטת ייל ב-1981 ותואר שלישי בהצטיינות בחקר ביצועים באוניברסיטת ייל ב-1983. את עבודת הדיסרטציה עשתה תחת הנחייתו של פרופסור סטיבן רוס בנושא מודלים ומדידה של אינפורמציה אסימטרית בשווקים הפיננסים.
החל משנת 1983 היא חברת סגל באוניברסיטת סטנפורד בבית הספר למנהל עסקים. הייתה גם פעמיים מרצה אורחת באוניברסיטת תל אביב.
ספרה "בגדי הבנקאים החדשים: בעיות בבנקאות והדרכים לטפל בהן" (2013) היה לרב מכר וזכה בפרסים רבים.
בשנת 2014 נכללה ברשימת 100 האנשים המשפיעים ביותר של השבועון "טיים" בקטגוריה "פורצי דרך", וברשימת 100 ההוגים הגלובליים של מגזין "Foreign Policy".
נשואה לדייוויד קרפס, פרופסור לכלכלה באוניברסיטת סטנפורד, ולהם שלושה ילדים משותפים.
פרסומים נבחרים (באנגלית)

Forcing Firms to Talk: Financial Disclosure Regulation and Externalities: Review of Financial Studies - 2000
Robust Financial Contracting and the Role of Venture Capitalists: Journal of Finance - 1994
The Wall Street Walk and Shareholder Activism: Exit as a Form of Voice: Review of Financial Studies - 2009
Large Shareholder Activisim, Risk Sharing, and Financial Market Equilibrium: Journal of Political Economy - 1994
A Theory of Intraday Patterns: Volume and Price Variability: Review of Financial Studies - 1988
לקריאה נוספת

ענת אדמתי ומרטין הלוויג, בגדי הבנקאים החדשים: בעיות בבנקאות והדרכים לטפל בהן, הקדמה: גיא רולניק, הוצאת קוראים, 2015.
הערות שוליים

↑  https://www.volkskrant.nl/economie/topeconoom-anat-admati-over-Topeconoom Anat Admati over banken: ‘niet meer voortdurend op het randje van de afgrond balanceren’/
↑  נילי פרידלנדר, הגינה של סבא, מעריב, 11 ביולי 1980
| --- | --- |
בקרת זהויות :  NLI: 987007597867505171  BIBSYS: 13019277  BNE: XX5343812  BnF: cb167690505 (data)  CiNii: DA09174838  GND: 170115844  ISNI: 0000 0000 5306 6303  LCCN: nr98008489  LNB: 000286279  NKC: vse2014819190  NTA: 35736399X  RERO: 02-A023253394  SUDOC: 16899352X  VIAF: 39288885   WorldCat (עם VIAF): 39288885
פבל אליינוב

| --- | --- |

 לידה:  10 במאי 1983 (בן 41) חרקוב, הרפובליקה הסובייטית הסוציאליסטית האוקראינית, ברית המועצות 
 הישג בולט:  מספר 6 בעולם
 הדרגה הגבוהה ביותר:  רב אמן
 מד כושר מרבי:  2765 (מרץ 2016)
 מד כושר נוכחי:  2672 ‏(אוקטובר 2024)
 השכלה:  National University “Yaroslav the Wise Law Academy of Ukraine” 
 מדינה:  אוקראינה
 פרסים והוקרה:  מסדר ההצטיינות האוקראיני, דרגה 3 
 
פבל אליינוב (נולד ב-10 במאי 1983 בחרקוב, אוקראינה) הוא שחמטאי אוקראיני בדרגת רב אמן.
זכה בשתי מדליות זהב קבוצתיות, במדליית כסף ובמדליית ארד אישית בשש אולימפיאדות שחמט בהן השתתף.
אליינוב היה אחד מעוזריו של בוריס גלפנד בדו-קרב על אליפות העולם בשנת 2007 מול וישוואנתן אנאנד ובאליפות העולם בשחמט 2012.
נכון לאוקטובר 2022, אליינוב מדורג במקום הראשון באוקראינה וה-42 בעולם לפי מד כושר.
ביוגרפיה

אביו של פבל, ולדימיר אליינוב היה אמן בינלאומי בשחמט. בשנת 2009 נישא לשחמטאית אולנה דבורטסקה (Olena Dvoretska), ולהם בת שנולדה ב-2011. אליינוב סיים את לימודי המשפטים והוסמך לעורך דין.
קריירת שחמט

בשנת 1999 אליינוב היה חבר בקבוצת הנוער האוקראינית שזכתה באולימפיאדת השחמט עד גיל 16.
אליינוב ניצח בתחרות קורוס B בהולנד עם 9/13. תוצאה זו זיכתה אותו בכרטיס כניסה לתחרות קורוס A לשנת 2008. בזו השיג 5/13. בשנת 2009 אליינוב ניצח בתחרות בוסנה שהתקיימה בסרייבו עם 7/10.
במאי 2010 ניצח אליינוב שלב בתחרות הפרס הגדול של פיד"ה עם 8/13. בחודש אוגוסט 2010 ניצח בגביע פוליטיקן בקופנהגן.
בעדכון מד הכושר של פיד"ה לחודש 9.2010 הגיע אליינוב ל-2761, מקום ראשון באוקראינה ומקום 6 בעולם.
בחודש פברואר 2012 חלק אליינוב מקומות 1–3 בתחרות החזקה של איירופלוט.
בחודש פברואר 2013 ניצח אליינוב בתחרות החזקה ברייקיאוויק. בספטמבר 2013 ניצח בתחרות ה-14 על שם קרפוב, תחרות בקטגוריה 18, עם 6/9. חודש לאחר מכן ניצח בתחרות חזקה, תחרות על שם מיכאיל צ'יגורין.
בגביע העולם בשחמט בשנת 2015 הוא הודח בחצי הגמר.
בחודש אפריל 2015 ניצח אליינוב בתחרות לזכרו של גשימוב (קטגוריה B).
מבחר תחרויות בהן השתתף

אולימפיאדות השחמט: 2004, 2006, 2008, 2010, 2012, 2014, 2015
אליפות אירופה בשחמט 2015
תחרות העל טאטא סטיל: 2016, 2017
גביע העולם בשחמט 2017
הופעותיו באולימפיאדות

פבל אליינוב שיחק בנבחרת האולימפיות של אוקראינה
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| שנה | לוח | מד כושר | נקודות | תוצאות |  % | מקום |
| 2004 | עת | 2629 | 6 מ-8 | 4+ 4= 0- | 75 | 1 קבוצתי, 7 אישי |
| 2006 | 4 | 2629 | 5.5 מ-9 | 3+ 5= 1- | 61.1 | 8 קבוצתי, 28 אישי |
| 2008 | 3 | 2720 | 4 מ-8 | 2+ 4= 2- | 50 | 4 קבוצתי, 22 אישי |
| 2010 | 3 | 2761 | 7 מ-10 | 75.0 | 1 קבוצתי, 2 אישי |  |
| 2012 | 4 | 2693 | 5.5 מ-8 | 4+ 3= 1- | 68.8 | 3 קבוצתי, 6 אישי |
| 2014 | 3 | 2723 | 7 מ-9 | 5+ 4= 0- | 77.8 | 6 קבוצתי, 3 אישי |
| 2016 | 1 | 2739 | 5 מ-9 | 3+ 4= 2- | 55.5 | 2 קבוצתי |
| 2018 | 1 | 2703 | 5.5 מ-9 | 3+ 5= 1- | 61.1 | 10 קבוצתי |
הערות שוליים

↑  פבל אליינוב באולימפיאדות שחמט בהן השתתף
↑  פבל אליינוב אחד מעוזריו של בוריס גלפנד בדו-קרב על אליפות העולם בשנת 2007
↑  גלפנד על אליפות העולם בשחמט 2012
↑  תמונתו של ולדימיר אליינוב ליד פבל בתחרות משנת 2006
↑  ריאיון עם אליינוב
↑  אולימפיאדת השחמט לשנת 1999 עד גיל 16
↑  תחרות קורוס B בהולנד בשנת 2007
↑  תחרות קורוס A בהולנד בשנת 2008
↑  בתחרות בוסנה שהתקיימה בסרייבו בשנת 2009
↑  תחרות הפרס הגדול של פיד"ה במאי 2010
↑  גביע פוליטיקן בקופנהגן בחודש אוגוסט 2010
↑  התחרות החזקה של איירופלוט בחודש פברואר 2012
↑  תחרות ה-14 על שם קרפוב, בחודש ספטמבר 2013
↑  התחרות ה-14 על שם קרפוב, בחודש ספטמבר 2013
↑  תחרות על שם מיכאיל צ'יגורין בחודש אוקטובר 2013
↑  תחרות לזכרו של גשימוב (קטגוריה B) בחודש אפריל 2015
↑  http://www.olimpbase.org/players/3xppjdje.html
↑  http://chess-results.com/tnr368908.aspx?lan=1&art=20&fed=UKR&flag=30
פטכיה

| --- | --- |

 תחום:  ראומטולוגיה 
 סיווגים
 ICD-10:  R23.3
 ICD-11:  ME64.3 
 
פטכיה (בעברית: שטף דם נקודתי; אנגלית: petechia) הוא שטף דם זעיר הקטן מ-3 מ"מ, שנגרם כתוצאה מדימום בנימים. הפטכיות מופיעות כתפרחת, אך אין לבלבל בין פטכיות לפריחה, אז מופיעים בדרך כלל גם אדמומיות, גרד ולפעמים גם נפיחות קלה.
רשימת גורמים חלקית > טראומה פיזית

שיעול, הקאה, בכי - הגורם הנפוץ לפטכיות הוא טראומה פיזית, כמו התקף קשה של שיעול, הקאה ובכי שעשויים לגרום לפטכיות על עור הפנים, בייחוד סביב העיניים. הפטכיות חולפות במקרים אלו תוך כמה ימים.
היקי
חנק
רשימת גורמים חלקית > מצבים לא זיהומיים

לוקמיה
תרומבוציטופניה
היפוקלצמיה
ארגמנת תרומבוציטופנית חיסונית
ארגמנת על שם שונליין-הנוך
מחלת היילוד
זאבת
רשימת גורמים חלקית > מצבים זיהומיים

קדחת דנגי
דלקת פנים הלב
שנית
טיפוס הבהרות
מונונוקלאוזיס זיהומי
ראו גם

דמם כתמי
חבורה
הערות שוליים

↑  שֶׁטֶף דָּם נְקֻדָּתִי במילון רפואה (תשנ"ט), באתר האקדמיה ללשון העברית
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פיט מייקל

| --- | --- |

מייקל במדי ברצלונה
 לידה:  22 בפברואר 1978 (בן 46) רוק איסלנד שבאילינוי
 עמדה:  סמול פורוורד
 גובה:  1.99 מטר
 מכללה:  אוניברסיטת סינסינטי
 דראפט:  בחירה מספר 58, 2000 דאלאס מאבריקס
 קבוצות כשחקן
 2000–2001   2001–2002   2002   2003–2004   2004   2004–2005   2005–2006   2006–2007   2007–2009   2009–2013   2014   2014–:  טמפה ביי ת'אנדרדוגס   קנזס סיטי נייטס   טוק אן' טקסט פון פאלס   פריסטרי אתונה   דינמו מוסקבה   מקדוניקוס   ברוז'אן   דאייגו אוריונס   טאו ויטוריה   ברצלונה   מוריסיה   ביוקנרוס דה לה גואירה
 הישגים כשחקן
 MVP של ה-ABA‏ (2002)   MVP של סדרת גמר הליגה הספרדית (2008)   ה-MVP החודשי ביורוליג (נובמבר 2009)
פנטון פיט מייקל (באנגלית: Fenton Pete Mickeal; נולד ב-22 בפברואר 1978 ברוק איסלנד שבאילינוי) הוא כדורסלן אמריקאי המשחק בעמדת הסמול פורוורד בקבוצת ביוקנרוס דה לה גואירה הקולומביאנית. במהלך הקריירה נבחר מייקל על ידי דאלאס מאבריקס בסיבוב השני של דראפט ה-NBA בשנת 2000, וזכה למספר הצלחות כאשר שיחק באירופה ובעולם.
ראשית הקריירה

מייקל למד בצעירותו בבית ספר תיכון רוק איסלנד בעיר הולדתו. במשך שנתיים בהן שיחק בנבחרת הכדורסל של בית הספר הוא שבר את שיא קליעת הנקודות בתולדותיו. לאחר סיום לימודיו בתיכון שיחק במשך שנתיים כסמול פורוורד בקבוצת הכדורסל של מכללת אינדיאן הילס קומוניטי והוביל אותה פעמיים ברציפות לזכייה באליפות המכללות של ארצות הברית. בשנתו השנייה הוא נבחר לשחקן המכללות המצטיין ברחבי המדינה. לאחר מכן עבר מייקל לאוניברסיטת סינסינטי, בה שיחק במשך שנתיים בהצטיינות - הוא נכלל בנבחרת ה"אול-אמריקן" מטעם Associated Press בעונתו האחרונה, 1999/2000.
בשנת 2000 הציע מייקל את מועמדותו לדראפט ה-NBA, ונבחר במקום ה-58 בסיבוב השני על ידי קבוצת דאלאס מאבריקס. הוא השתתף במחנה האימונים של דאלאס בקיץ, אך לבסוף שוחרר מהקבוצה ולא שיחק במדיה מעולם בפועל. זמן קצר לאחר מכן הוא חתם בניו יורק ניקס, אך פציעה מנעה ממנו לשחק עבור הקבוצה והוא שוחרר ממנה במהלך עונת 2000/2001.
קריירה מקצוענית

לאחר שלא הצליח למצוא קבוצה ב-NBA, הצטרף מייקל לקבוצת טמפה ביי ת'אנדרדוגס ששיחקה בליגת ה-ABA. הוא שיחק בטמפה ביי עד לסיום העונה, ובעונת 2001/2002 עבר לקנזס סיטי נייטס, בה נחל הצלחה גדולה. הוא הוביל את קבוצתו למאזן של 32 ניצחונות וחמישה הפסדים באותה עונה ולזכייה באליפות ה-ABA. הוא אף נבחר, בעקבות יכולתו הטובה, לתואר ה-MVP של הליגה.
בהמשך שנת 2002 עבר מייקל לשחק בקבוצת טוק אן' טקסט פון פאלס מהליגה הפיליפינית. בעונתו היחידה בקבוצה הוא הוביל את הליגה כולה מבחינת כמות הנקודות שהשיג וסייע לקבוצתו לזכות באליפות. לפני עונת 2002/2003 ניסה מייקל פעם נוספת למשוך את תשומת לבן של קבוצות NBA, כאשר חתם על חוזה-אימונים ביוסטון רוקטס. הוא שוחרר מסגל הקבוצה שבוע מאוחר יותר.
בעונת 2003/2004 עבר מייקל לליגת העל היוונית, בה שיחק בקבוצת פריסטרי ומאוחר יותר במקדוניקוס. הוא השתתף פעמיים ב"משחק האולסטאר" של הליגה ביוון. ב-2004 הוא שיחק למשך תקופה קצרה גם בדינמו מוסקבה מהליגה הרוסית. ב-2005 עבר לקבוצת ברוז'אן מליגת העל הספרדית. לאחר עונה אחת בקבוצה הוא עבר לקוריאה הדרומית שם שיחק בדאייגו אוריונס במשך שנה אחת.
ב-2007 חזר מייקל לספרד וחתם בקבוצת טאו ויטוריה. בעונתו הראשונה בקבוצה, 2007/2008, הוא סייע לה לזכות באליפות ספרד, ואף נבחר ל-MVP של סדרת הגמר בה ניצחה הקבוצה את ברצלונה. הוא קלע באותה עונה 15.8 נקודות בממוצע למשחק בליגה הספרדית, ובנוסף סייע לטאו להעפיל לפיינל פור היורוליג. בעונת 2008/2009 הוא לא הצליח להעפיל עם הקבוצה פעם נוספת לפיינל פור, אך היה שותף לזכייתה בגביע המלך הספרדי.
בעונת 2009/2010 עבר מייקל לברצלונה, בה הפך לשחקן חמישייה קבוע ונבחר לשחקן המצטיין ביורוליג בחודש נובמבר 2009. הוא היה שותף לזכיית הקבוצה באליפות היורוליג, וכן זכה פעם נוספת בגביע המלך הספרדי.
ערכת עזרה ראשונה

ערכת עזרה ראשונה
ערכת עזרה ראשונה היא אוסף של ציוד המשמש למתן טיפול רפואי ראשוני הנמצאת לרוב בקופסה או מזוודה. תכולת ערכת העזרה הראשונה צפויה להשתנות בהתאם לייעוד השימוש בו - לשימוש בייתי, לרכב, למשרד, לטיול, וכו'. במדינות רבות ישנם תקנים המוסדרים על פי חוק לפיהם חייבים לשאת ערכות עזרה ראשונה במכונית ובמקומות העבודה.
דוגמאות לכלים ומוצרים הכלולים ברוב המקרים בערכות עזרה ראשונה פשוטות יותר:
אמצעים לעצירת דימומים וטיפול בפצעים - פדי גאזה, תחבושות, פלסטרים, חוסמי עורקים.
חומרי חיטוי (כגון סביעור, כוהל או מי חמצן)
מיקרופור
מד חום
כפפות חד פעמיות
משככי כאבים
כדורי כותנה
תחבושת לכוויות (דוגמת ברנשילד)
מספריים
פינצטה
פיט יוהנסן

| --- | --- |
אין תמונה חופשית
 לידה:  11 במאי 1962 (בן 62) נורווגיה
 מוקד פעילות:  נורווגיה 
 זרם:  מוזיקה קלאסית, מטאל
 סוגה:  מטאל גותי ובעיקר מטאל גותי סימפוני
 שפה מועדפת:  נורווגית 
 כלי נגינה:  כינור
 שיתופי פעולה בולטים:  The Sins of Thy Beloved, Tristania, Morgul, Sirenia
 
פיט יוהנסן (בנורווגית: Pete Johansen; נולד ב-11 במאי 1962) הוא כנר נורווגי, הידוע בעיקר בזכות תרומתו לאלבומי מטאל גותי, להם הוא תורם נגינת כינור בסגנונו הייחודי.
קריירה

פיט יוהנסן החל לנגן בכינור בגיל 9 ומסע ההופעות הראשון שלו היה עם להקת מוזיקת קאנטרי בגיל 16. במהלך שנות ה-90 של המאה ה-20 הוא יזם מספר פרויקטים שלא זכו להכרה רחבה, ועמד בראש להקת Modesty Blaise שהוציאה אלבום אחד בשם "Face Of The Sun". לפריצתו הגדולה זכה יוהנסן כאשר ניגן עבור להקת המטאל הגותי הנורווגית The Sins of Thy Beloved באלבומה "Lake of Sorrow". בעקבות הצלחתו ניגן באלבומי מטאל של להקות מטאל גותי נוספות, הידועות שבהן הן טריסטניה וסירניה. הוא היה שותף לאלבומים Widow's Weeds,‏ Beyond The Veil ו-At Sixes And Sevens שנחשבים לאלבומי מפתח בתחום.
דיסקוגרפיה

יוהנסן ניגן באלבומים הבאים:
The Sins of Thy Beloved
Lake of Sorrow
Perpetual Desolation
Tristania
Widow's Weeds
Beyond The Veil
World of Glass
Rubicon
Morgul
All Dead Here
The Horror Grandeur
Sketch of Supposed Murder
Sirenia
At Sixes and Sevens
פורשה 928

| --- | --- |

 מאפיינים כלליים
 יצרן:  פורשה 
 אורך:  4,520 מ"מ 
 רוחב:  1,890 מ"מ 
 גובה:  1,282 מ"מ 
 בסיס גלגלים:  2,500 מ"מ 
 מפרט טכני
 מנוע:  מנוע בנזין 
 
פורשה 928
פורשה 928 היא מכונית ספורט גראן טוריסמו אשר יוצרה על ידי חברת פורשה בין השנים 1978-1995.
הפורשה 928 נועדה במקור להחליף את הפורשה 911, מכונית הסמל של החברה, כאשר מנהלי חברת פורשה ניסו לשלב במכונית אחת את הכוח, היציבות ואופי הנהיגה של מכונית ספורט, לצד הנוחות, העידון והאבזור של מכונית יוקרה, בחשבם כי הגיע הזמן להציג מחליפה לפורשה 911 הקומפקטית ולפעמים הקשה לנהיגה.
מאז שהוקמה בשנת 1949 ייצרה חברת פורשה רק 6 דגמים של מכוניות עם מנוע קדמי, 4 מתוכן מכוניות במרכב קופה בהן הפורשה 928 - המכונית הסדרתית בייצור המוני הראשונה בעלת מנוע 8 צילינדרים של החברה. הפורשה 928 יחד עם הפורשה 924 אשר הוצגה שנה קודם, סימנו שינוי משמעותי בתפיסתה של חברת פורשה, כאשר עד להצגתן מכוניות החברה כללו רק מנועי בוקסר מקוררי אוויר אחוריים או מרכזיים, בעלי 4 ו-6 צילינדרים.
בשנת 1978 הגיעה הפורשה 928 אל המקום הראשון בתחרות מכונית השנה של אירופה, כאשר היא מקדימה את הב.מ.וו סדרה 7. נכון לשנת 2015, הפורשה 928 היא מכונית הספורט היחידה אשר זכתה בתחרות זאת.